**ROMÂNIA**

**JUDEŢUL SUCEAVA**

 **MUNICIPIUL CÂMPULUNG MOLDOVENESC**

# CONSILIUL LOCAL

**HOTĂRÂREA NR. 85**

**din 10 iulie 2025**

**privind aprobarea rectificării bugetului local, utilizării fondului de rezervă a bugetului local pe anul 2025, precum și aprobarea majorării bugetului, a virărilor de credite bugetare și a influențelor la lista de investiții a bugetului instituţiilor publice şi activităţilor finanţate integral sau parţial din venituri proprii pe anul 2025**

Consiliul Local al municipiului Câmpulung Moldovenesc, întrunit în şedinţa extraordinară din data de 10 iulie 2025;

Având în vedere:

 -Referatul de aprobare al primarului municipiului Câmpulung Moldovenesc, înregistrat la nr. 21864 din 09.07.2025;

 -Raportul de specialitate al Direcţiei economice, înregistrat la nr. 21865 din 09.07.2025;

 -Avizul Comisiei de specialitate a Consiliului Local;

 -Adresa Spitalului Municipal Câmpulung Moldovenesc nr. 21782/08.07.2025;

 -Adresa Spitalului de psihiatrie Câmpulung Moldovenesc nr. 1647/09.07.2025;

 -Adresa Liceului tehnologic nr. 1 nr. 2471/08.07.2025;

 -Art. 5, alin. (3), art. 19, alin (2), art. 36, art. 49, alin. (5) din Legea nr. 273/2006 privind finanţele publice locale, cu modificările şi completările ulterioare;

În temeiul art. 129 alin. (4) lit. a), art. 139 alin. (3) lit. a), art. 140 alin. (1) și art. 196 alin. (1) lit. a) din Ordonanța de Urgență nr. 57/2019 privind Codul administrativ, cu modificările şi completările ulterioare,

**HOTĂRĂŞTE:**

**Art.1.**(1)Se aprobă rectificarea bugetului local și utilizarea fondului de rezervă în cadrul bugetului local al municipiului Câmpulung Moldovenesc pe anul 2025, conform anexei nr. 1.

 (2)Se aprobă rectificarea bugetului și virări de credite bugetare în cadrul bugetului instituţiilor publice şi activităţilor finanţate integral sau parţial din venituri proprii pe anul 2025, conform anexei nr. 2

 (3)Se aprobă influențele la lista de investiții a bugetului instituţiilor publice şi activităţilor finanţate integral sau parţial din venituri proprii pe anul 2025, conform anexei nr. 3.

**Art.2.**Anexele nr. 1-3 fac parte integrantă din prezenta hotărâre.

**Art.3.**Primarul municipiului Câmpulung Moldovenesc, prin Direcţia economică, Liceul tehnologic nr. 1, Spitalul Municipal Câmpulung Moldovenesc și Spitalul de psihiatrie Câmpulung Moldovenesc vor aduce la îndeplinire prevederile prezentei hotărâri.

|  |  |  |
| --- | --- | --- |
| **PREŞEDINTE DE ŞEDINŢǍ,****Simion Alexandru - Gheorghe** |  | **Contrasemnează:****SECRETAR GENERAL****AL MUNICIPIULUI****Erhan Rodica** |